Аԥсны Апарламент амиграциатә хсаалагақәа ралагалара аҿҳәара инахеит
© Sputnik / Илона ХварцкияСовместное заседание Комитета Государственной Думы по делам СНГ, евразийской интеграции и связям с соотечественниками с комитетом Народного Собрания по международным делам, межпарламентским связям и связям с соотечественниками в парламенте Абхазии
© Sputnik / Илона Хварцкия
Аԥсны Жәлар Реизара адепутатцәа аҵыхәтәантәи аԥхьарала ирыдыркылеит "Аԥсны азакәанԥҵаратә актқәак рахь аԥсахрақәа ралагаларазы" азакәан.
АҞӘА, рашәара 22 - Sputnik, Асмаҭ Ҵәыџьԥҳа. Аԥсны Апарламент адепутатцәа ирыдыркылеит Аԥсны алалареи алҵреи рыԥҟарақәа рзы азакәани ареспубликаҿ аҳәаанырцә тәылауаа рзинтә ҭагылазаашьаз азакәани рахь аиҭакрақәа рыпроект.
Апроект амиграциатә хсаалагақәа ралагалара аҿҳәара инахеит ԥхынҷкәын 31, 2023 шықәсанӡа.
"Аԥсны Аҳәынҭқарра аҵакыраҿ амиграциатә хсаалагақәа ралагалара иаԥхьанеиуазароуп уи знапы иану аусбарҭақәа ртехникатә еиқәыршәара, аҟазауаа разырхиара, аҳәынҭқарратә ҳәааҿы иахәҭоу аҭагылазаашьақәа раԥҵара, анорматив-зинтә актқәа аус рыдулареи рыдкылареи. 2023 шықәса ԥхынҷкәын 31 аҟынӡа ахсаалагақәа ралагалара аҳәынҭқарратә ҳәааҿы аҳәаанырцә тәылауааи атәылауаҩра змам ахаҿқәеи атәылахь ралаларазы ауадаҩрақәа цәырнагоит", - аҳәоит азакәан апроект иацу аилыркаага шәҟәы.
"Аҳәаанырцәтәылауаа Аԥсны рзинтә ҭагылазаашьазы" азакәан инақәыршәаны амиграциатә хсаалага аҳәаанырцәтәылауааи атәылауаҩра змам ахаҿқәеи визада Аԥсныҟа иааз, атәылаҿ аамҭала рыҟазаара шьақәнарӷәӷәоит.
Амиграциатә хсаалага алагалара ҳәаақәызҵо азакәан 2016 шықәсазы ирыдыркылеит, аха амчра аҿҳәара инахан 2018, 2020 шықәсқәа рзы.